ફિલ્મમાં જીગર(ધ્વનિત), મનિયો(મૌલિક નાયક), એડમિન(પ્રેમ ગઢવી) અને વડીલ(સ્મિત પંડ્યા) ચાર ફ્રેન્ડ્સ છે. ફિલ્મનું મુખ્ય પાત્ર જીગર છે. વીમા પોલિસીનું કામ કરતા જીગરનું જીવન સાવ સુક્કુ હોય છે(એટલે કે છોકરી નામની કોઈ હરિયાળી નથી). એક દિવસ તેને મિત્ર વડીલ કહે છે, તારા જીવનમાં 'વિટામિન She'ની જરૂર છે. ત્યાર બાદ તેના જીવનમાં 'વિટામિન She' એટલે કે શ્રુતિ(ભક્તિ કુબાવત)ની એન્ટ્રી થાય છે. શરૂઆતમાં તણખા ઝર્યા બાદ બન્ને પ્રેમમાં પડે છે. ત્યાર બાદ તેની આ રિલેશનશીપમાં અનેક ઉતાર ચડાવ આવે છે અને ફિલ્મ ક્લાઈમેક્સ સુધી પહોંચે છે.